Olympesch Summerspiller 2008

D'Olympesch Summerspiller 2008, offiziell d'Spiller vun der XXIX. Olympiad genannt, goufe vum 8. bis de 24. August 2008 zu Peking organiséiert. Et waren déi éischt Olympesch Spiller an der Volleksrepublik China.

Déi allermeescht, mä net all d'Kompetitioune waren zu Peking selwer. Sou goungen d'Seegler zu Qingdao op d'Waasser a Foussball gouf nieft der Haaptstad och zu Qinhuangdao, Shanghai, Shenyang an Tianjin gespillt. D'Reide war zu Hong Kong a gouf dowéinst och net vum chineeseschen nationalen olympesche Comité, mä vun deem vun Hong Kong organiséiert.

D'Haaptareena vun de Spiller war den Nationalstadion vu Peking.

 Participanten 
Et waren 11 028 Athleeten aus 204 Länner um Start. Lëtzebuerg war mat 13 Olympionike vertrueden:
 Dëschtennis
 Ni Xia Lian
 Judo
 Marie Muller Schwammen
 Laurent Carnol
 Christine Mailliet
 Alwin de Prins
 Raphaël Stacchiotti Seegelen
 Marc Schmit
 Triathlon
 Dirk Bockel
 Liz May Turnen
 Sascha Palgen
 Vëlossport
 Kim Kirchen
 Andy Schleck 
 Fränk Schleck

De Liichtathleet David Fiegen war qualifizéiert, huet awer wéinst Krankheet missen op eng Participatioun verzichten.

 Fändeldréier 
De Schwëmmer Raphaël Stacchiotti huet de Fändel vu Lëtzebuerg bei der Erëffnungszeremonie gedroen.

 Kompetitiounen 
Bei de Spiller 2008 gouf an 28 Sportaarten an an zesummen 302 Disziplinne géintenee konkurréiert.

Lëscht vun den olympesche Sportaarten 2008 an der Zuel vun den Disziplinnen (a Klameren):

 20px Badminton (5)
 20px Baseball (1)
 20px Basketball (2)
 20px Bouschéissen (4)
 20px Boxen (11)
 20px Dëschtennis (4)
 20px Fechten (10)
 20px Feldhockey (2)
 20px Foussball (2)
 20px Gewiichterhiewen (14) 20px Handball (2)
 20px Judo (14)
 20px Kanu (17)
 20px Liichtathleetik (47)
 20px Moderne Pentathlon (2)
 20px Reiden (6)
 20px Ringen (18)
 20px Rudderen (14)
 20px Schéissen (15)
 20px Schwammen¹ (34) 20px Seegelen (11)
 20px Softball (1)
 20px Synchronschwammen¹ (2)
 20px Taekwondo (8)
 20px Tennis (4)
 20px Triatlhon (2)
 20px Turnen² (18)
 20px Waasserball¹ (2)
 20px Waassersprangen¹ (8)
 20px Vëlossport (18)
 20px Volleyball (4)
¹ = Schwammen, Synchronschwammen, Waasserball a Waassersprange gi vum IOC als Waassersport zesummegefaasst.
² = Sportgymnastik an Trampolinturne ginn zum Turne gerechent.

 Kuckt och 

 Lëtzebuerg bei den Olympesche Spiller
 Lëscht vu lëtzebuergeschen Olympionicken

 Um Spaweck 

 Websäit vun de Summerspiller 2008 beim C.I.O.
 Offiziell Websäit vun de Summerspiller 2008


Kategorie:Peking